**Ministru kabineta rīkojuma "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) izstrādāts saskaņā ar Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot mērķi pārņemt valsts īpašumā vēlēšanu procesa dokumentēšanai un nodrošināšanai lietotās informācijas sistēmas, kuras iepriekš tikušas nomātas ārpakalpojumā, Centrālā vēlēšanu komisija (turpmāk – CVK) šā gada februārī iepirka īpašumā pirmos bāzes un pašvaldību moduļus vēlēšanu vadības sistēmas darbības nodrošināšana. Sistēma tiek izmantota, lai nodrošinātu šā gada 5. jūnija pašvaldību vēlēšanas - sagatavotu, iesniegtu un publicētu deputātu kandidātu sarakstus, sagatavotu vēlēšanu zīmju datorlasāmus maketus pašvaldību vēlēšanu komisijās, nodrošinātu vēlēšanu zīmju skenēšanu, vēlēšanu rezultātu apkopošanu un balsu skaitīšanu, dokumentēšanu un publicēšanu, kā arī vēlēšanu laikā dokumentētu un pārraudzītu vēlēšanu gaitu visos līmeņos - CVK, pašvaldību vēlēšanu komisijās un vēlēšanu iecirkņu komisijās. Vienlaikus vēlēšanu vadības sistēmas dažādo funkcionalitāšu izmantošanai priekšvēlēšanu periodā un vēlēšanu laikā ir nepieciešams nodrošināt sistēmas tehnisko atbalstu jeb pavadīšanu, kas ietver dažādus sistēmas darbināšanas aspektus, piemēram, sistēmas darbināšanu tehniskās vidēs atbilstoši valsts kritiskās infrastruktūras prasībām, sistēmas drošības pārbaudes un pārbaudēs atklāto trūkumu novēršanu, pēdējā brīža izmaiņu realizāciju, drošas autorizācijas un autentifikācijas ārējā servisa nodrošināšanu, vēlēšanu zīmju datorlasāmu maketu saskaņošanu un skenēšanas iekārtu pārbaudes 41 vēlēšanu apgabalā, informācijas sistēmu monitoringu, kā arī vēlēšanu norisei ļoti būtisko sistēmas lietotāju (pašvaldības vēlēšanu komisiju, vēlēšanu iecirkņu komisiju, kandidātu sarakstu gatavotāju) atbalstu un apmācības.2021. gada budžetā CVK sākotnēji vēlēšanu vadības sistēmas tehniskajam atbalstam bija ieplānojusi izlietot 112 035 *euro*. Tomēr, CVK nepietiekamās IT kapacitātes dēļ, netika ņemti vērā visi nepieciešamie aspekti, un, veicot pakalpojuma izmaksu novērtējumu šā gada janvārī, kā arī salīdzinot pakalpojuma darbietilpību un izcenojumus par līdzīgas sarežģītības pakalpojumiem, pakalpojuma izmaksu novērtējums veidoja **520 508** ***euro***.Pakalpojuma izmaksu apjoms ir pamatots ar:- līdzīga apjoma un sarežģītības pakalpojuma izmaksām iepriekšējās vēlēšanās;- apstākli, ka vēlēšanu sistēmas ir kritiskās infrastruktūras sastāvdaļa;- vairākiem būtiskiem apstākļiem tieši šā gada pašvaldību vēlēšanās, piemēram, administratīvi teritoriālo reformu, kuras rezultātā pašvaldību vēlēšanas notiks jaunās administratīvajās teritorijās un to rīkošanā būs iesaistītas no jauna izveidotas pašvaldību vēlēšanu komisijas, tiešsaistes vēlētāju reģistra un viedierīču izmantošana vēlēšanu iecirkņos, pasta balsošana no ārvalstīm, kuru kā papildu balsošanas iespēju galīgajā lasījumā Saeima atbalstīja pagājušā gada decembrī un kuras balsojumu uzskaitei steidzamības kārtā bija nepieciešamas iestrādāt papildus funkcionalitāti vēlēšanu vadības sistēmā. Izmaksu palielinājumu veido arī nepieciešamība nodrošināt nepārtrauktu sistēmas darbību un lietotāju atbalstu iespējamām krīzes situācijām, kas varētu būt saistītas ar vīrusa infekcijas Covid-19 izplatību.Ņemot vērā, ka CVK ir tikai divas IT speciālistu amata vietas, bet pakalpojuma nodrošināšanai ir nepieciešami vairāk nekā desmit dažādas kvalifikācijas IT speciālisti, piemēram, sistēmanalītiķi, testētāji, programmētāji, nodrošināt tehniskās pavadīšanas pakalpojumu, nepiesaistot ārpakalpojuma sniedzēju un nepakļaujot riskam vēlēšanu norisi un vēlēšanu rezultātus, nav iespējams. Pārstrukturējot un optimizējot pārējos vēlēšanu nodrošināšanai plānotos izdevumus pakalpojumiem un preču iegādei, kā arī rodot līdzekļu ekonomiju, noslēdzoties citām pašvaldību vēlēšanu nodrošināšanai īstenotajām iepirkuma procedūrām, CVK papildus iepriekš plānotajiem 112 035 *euro* var novirzīt šim pakalpojumam kopā 130 665 *euro*.Līdz ar to IT sistēmas uzturēšanai un pavadīšanai vēl papildus nepieciešami **277 808 *euro***.Nepiešķirot papildu līdzekļus Vēlēšanu vadības sistēmas tehniskajai pavadīšanai, ir apdraudēta 2021. gada 5. jūnija pašvaldību vēlēšanu norise, vēlēšanu procesa kontrole un uzraudzība vēlēšanu iecirkņos, balsu skaitīšana un vēlēšanu rezultātu apkopošana.Vides aizsardzības un reģionālās attīstības ministrija (turpmāk – VARAM) esošo līdzekļu ietvaros sadarbībā ar CVK plāno veikt CVK rīcībā esošo informācijas sistēmu auditu, lai izanalizētu vēlēšanu informācijas sistēmu turpmākās attīstības iespējas ar mērķi laicīgi plānot vēlēšanu vadības sistēmu uzturēšanai un izmantošanai nepieciešamo finansējumu un stiprināt CVK IT atbalsta struktūras kapacitāti pirms 2022. gada Saeimas vēlēšanām. |
| 3. | Projekta izstrādē iesaistītās institūcijas un publiskas personas kapitālsabiedrības | CVK  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 242 700 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 242 700 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 242 700 | 277 808 | 0 | 0 | 0 | 0 | 0 |
| 2.1. valsts pamatbudžets | 242 700 | 277 808 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -0 | -277 808 | -0 | -0 | -0 | -0 | 0 |
| 3.1. valsts pamatbudžets | -0 | -277 808 | -0 | -0 | -0 | -0 | 0 |
| 3.2. speciālais budžets | -0 | -0 | -0 | -0 | -0 | -0 | -0 |
| 3.3. pašvaldību budžets | -0 | -0 | -0 | -0 | -0 | -0 | -0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 277 808 | 0 | 0 | 0 | 0 | 0 |
| 5. Precizēta finansiālā ietekme | X | -0 | X | -0 | X | -0 | 0 |
| 5.1. valsts pamatbudžets | -0 | -0 | -0 | 0 |
| 5.2. speciālais budžets | -0 | -0 | -0 | -0 |
| 5.3. pašvaldību budžets | -0 | -0 | -0 | -0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | CVK nepieciešamais papildu finansējums vēlēšanu sistēmas uzturēšanai un pavadīšanai 2021. gadā ir 277 808 *euro,* t.sk.:1. **Vēlēšanu procesu tehniskās nodrošināšanas projekta pārvaldība,** 95 cilvēkdienas x 8 x 53,00 *euro* = **40 280 *euro*** (projekta darba plāna un laika grafika izstrāde, darbu izpildes organizēšana un kontrole, sadarbības koordinēšana starp iesaistītajam institūcijām - CVK, Pilsonības un migrācijas lietu pārvaldi (turpmāk – PMLP), Latvijas valsts radio un televīzijas centru (turpmāk – LVRTC), Informācijas tehnoloģiju drošības incidentu novēršanas institūciju CERT (turpmāk – CERT) u.c. tehnisko resursu – datu centra, vēlēšanu datu, informācijas sistēmu, tehnisko līdzekļu, aizsardzības pasākumu un citu tehnisko aktivitāšu plānošanai, organizēšanai, nodrošināšanai, tehnisko aktivitāšu un sanāksmju, organizēšanai, dokumentēšanai, drošības institūciju CERT, Satversmes aizsardzības biroja (turpmāk – SAB) un Valsts drošības dienesta (turpmāk – VDD) prasību izpildei).
2. **Risku pārvaldība,** 35 cilvēkdienas x 8 x 35,00 *euro* = **9 800 *euro*** (risku apzināšana, ietekmes novērtēšana, reģistra sagatavošana; risku novēršanas un ietekmes mazināšanas pasākumu, aktivitāšu plānošana, realizācija; risku pārvaldība sadarbībā ar drošības iestādēm CERT, SAB, VDD un CVK)***.***
3. **Tehnisko resursu sagatavošana,** 10 cilvēkdienas x 8 x 53,00 *euro* = **4 240  *euro*** (drošības prasību apkopošana sadarbībā ar drošības iestādēm CERT, SAB un CVK atbilstoši 2011. gada 1. februāra Ministru kabineta noteikumiem Nr. 100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” un 2015. gada 28. jūlija Ministru kabineta noteikumiem Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”. Datu centra serveru sagatavošana, Sistēmu izpildvižu programatūras licenču nodrošināšana, izpildvižu tehniskā sagatavošana, tehnisko resursu daudzkāršošanas, augstas pieejamības un kļūmjpārlēces procesu realizācija, nepārtrauktas darbības nodrošināšana, datu rezerves kopēšanas un atjaunošana procedūru ieviešana, intensificēšana atbilstoši produkcijas aktivitātes periodiem atbilstoši valsts kritiskās infrastruktūras drošības prasībām; operatīva komunikācija un sadarbība ar LVRTC un informācijas sistēmu resursu īpašniekiem, turētājiem.
4. **Likumdošanas, procesu un citu izmaiņu realizācija sistēmās,** 249 cilvēkdienas x 8 x 35,00 *euro* = 69 720 *euro* un 3 cilvēkdienas x 8 x 36,00 *euro* = 864 *euro*; kopā **70 584 *euro*** (atbilstoši 2020. gada 17. decembra grozījumiem likumā “Pašvaldības domes vēlēšanu likums” (15. panta ceturtā daļa, 33.1 pants, 33.2 pants, 38.1 pants). Lielu izmaiņu apjomu izraisa jauns balsošanas veids – balsošana pa pastu no ārvalstīm, kas savukārt prasa jaunas vēlēšanu zīmes balsošanai pa pastu pēc principa “izdrukā pats”, jaunu vēlēšanu struktūrvienību “pasta balsošanas iecirknis” ar dinamisku, apstākļu atkarīgu un mainīgu darbplūsmu, izmaiņas vēlēšanu gaitas žurnālā u.c.) veicama izmaiņu realizācija pasta balsošanas nodrošināšanai ārvalstīs – pasta balsošanas vēlēšanu zīmju automatizētās identifikācijas un nolasīšanas funkcionalitātes izstrāde un ieviešana vēlēšanu sistēmās, pasta balsošanas dinamisko iecirkņu funkcionalitātes izstrāde un ieviešana vēlēšanu sistēmās, izmaiņu realizācija vēlētāju aktivitātes un vēlēšanu rezultātu publicēšanas sistēmās; reģistrācijas aplokšņu uzskaites vēlēšanu gaitas žurnālā izmaiņu izstrāde un ieviešana vēlēšanu sistēmās, saistīto izmaiņu realizācija vēlētāju aktivitātes un vēlēšanu rezultātu publicēšanas sistēmās).
5. **Informācijas sistēmu sagatavošana un ieviešana tehniskās vidēs atbilstoši valsts kritiskās infrastruktūras drošības prasībām,** 17 cilvēkdienas x 8 x 35,00 *euro* **= 4 760 *euro*** (informācijas sistēmu: Servera sistēma ar visām servera puses komponentēm (SS), Kandidātu sarakstu pārvaldības lietotne (KSIL), Darbvirsmas lietotne vēlēšanu struktūrvienībām vēlēšanu gaitas uzskaitei un pārvaldībai, realizēta arhitektūrā izmantošanai bezsaistē (bez interneta pieslēguma) (DVL), Lietotne kandidātu sarakstu, vēlētāju aktivitātes, vēlēšanu rezultātu, ievēlēto deputātu, vēlēšanu statistikas datu pārvaldībai, publicēšanai, izvietošanai tīmeklī (PUB) u.c. sagatavošana konkrētajām vēlēšanām; sistēmu tehnisko vižu izveidošana, sistēmu aktuālo versiju izvietošana, ieviešana; demonstrācijas, priekšprodukcijas, produkcijas vides; ievainojamības un ielaušanās testu vides; piekļuvju, pāradresācijas, kļūdu lapu algoritmu sagatavošana, ieviešana; versiju “staging”; pimsprodukcijas testu realizācija).
6. **Informācijas sistēmu monitorings,** 18 cilvēkdienas x 8 x 35,00 *euro* **= 5 040 *euro***.
7. **Apmācības,** 17 cilvēkdienas x 8 x 35,00 *euro* = **4 760 *euro*** (CVK lietotāju apmācība informācijas sistēmu lietošanā; Lietotāju apmācību materiālu sagatavošana konkrētām vēlēšanām – rokasgrāmatas, instrukcijas, prezentācijas, apmācību semināri; Pilsētu un novadu vēlēšanu komisiju lietotāju apmācība informācijas sistēmu lietošanā vēlēšanu gaitas reģistrācijā elektroniskā žurnālā, velēšanu rezultātu noteikšanā vēlēšanu iecirkņos zīmes skenējot un skaitot manuāli, vēlēšanu iecirkņa un pilsētas vai novada vēlēšanu rezultātu protokolu noformēšanā, vēlēšanu datu apkopošanā).
8. **Ģenerālmēģinājumi,** 18 cilvēkdienasx 8 x 35,00*euro =* **5 040 *euro*** (instrukciju sagatavošana, datu sagatavošana, sistēmu un tehnisko resursu sagatavošana, ģenerālmēģinājuma monitorings un uzraudzība, problēmu risināšana, datu apkopošana, pārskatu sagatavošana, ģenerālmēģinājuma datu dzēšana).
9. **Lietotāju tehniskais atbalsts,** 115 cilvēkdienas x 8 x 27,00 *euro =* **24 840 *euro.***
10. **Tehniskās krīzes komunikāciju vadība,** 15 cilvēkdienas x 8 x 35,00 *euro =* 4 200 *euro* un 12 cilvēkdienas x 8 x 150,00 *euro* = 14 400 *euro***; kopā 18 600 *euro*** (tehnisko datu apkopošana, sagatavošana, komunikāciju plāna izstrāde, krīzes komunikācijas pārvaldība).
11. **Informācijas sistēmu noņemšana, datu anonimizācija un arhivēšana pēc vēlēšanām,** 25 cilvēkdienas x 8 x 35,00 *euro =* **7000 *euro***(Sistēmu tehnisko vižu noņemšana, minimizēšana, datu apkopošana, sagatavošana pārnešana uz CVK infrastruktūru, konsultācijas, personas un sensitīvo datu anonimizēšana, datu arhivēšana un dzēšana no datu centra serveriem).
12. **Covid -19 pandēmijas ietekmes uz pakalpojumu mazināšanas pasākumi**

Šī izdevumu pozīcija izriet no normatīvo aktu prasībām par epidemioloģiskās drošības pasākumiem Covid-19 infekcijas izplatības ierobežošanai, kas nosaka vēlēšanu procesu nodrošināšanā iesaistīto speciālistu došanos pašizolācijā vai mājas karantīnā, kļūstot par kontaktpersonu.Valsts vēlēšanu procesiem izpildes termiņi ir stingri definēti normatīvajos aktos, tie nav maināmi vai pārceļami, kā rezultātā minētajiem speciālistiem jānodrošina augstas pieejamības pakalpojumi neatkarīgi no pašizolācijas riska.Lai to panāktu, šo speciālistu pašizolācijas vietas ir jāapgādā ar visu nepieciešamo IT infrastruktūru, t.sk. nodrošinot šīs infrastruktūras darbību atbilstoši kritiskās infrastruktūras aizsardzības prasībām.Pakalpojuma nodrošināšanā iesaistīto cilvēku un tehnisko resursu paplašināšana, pārorganizācija pakalpojuma nodrošināšanai attālināti Covid- 19 pandēmijas ietekmē (inficējoties speciālistiem))**:**Servera resursu paplašināšana (CPU, HDD, RAM, UPS) 3600 *euro*;Tīkla paplašināšana 1140 *euro*;Datorkomponentes (CPU, RAM, SSD, PSU) 16 kompl. X 890 *euro*= 14 240 *euro*;Programmatūra (Microsoft Widows Server, CALs, SQL Server, Visual Studio, Embarcadero Delphi, Octopus Server, Microsoft Windows) 11 200 *euro*;Ātrgaitas skeneri 3 gab.x 370 *euro* = 1 110 *euro*;Sagatavošana, instalēšana, konfigurēšana, ieviešana 12 cilvēkdienas x 8 x 35 euro = 3 360 *euro*.**Kopā: 34 650 *euro*****KOPĀ (1.-12.) 229 594 *euro*****PVN 48 214 *euro*****KOPĀ AR PVN 277 808 *euro*** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem”. CVK normatīvajos aktos noteiktajā kārtībā sagatavo un iesniedz Finanšu ministrijā pieprasījumu par šā rīkojuma projektā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, FM, CVK.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministrs A.T. Plešs

E.Truhanova, 66016793

Evita.truhanova@varam.gov.lv

I.Martinsone, 67814909

Inga.Martinsone@cvk.lv